Eldra fólk harðara í afstöðu sinni til prinsins : Aðeins 7,3% Dana vilja að Henrik prins eiginmaður Margrétar Þórhildar Danadrottningar fái titilinn kóngur . Þetta kemur fram í nýrri skoðanakönnun sem Gallup gerði fyrir blaðið BT . Það hefur lengi verið langþráð markmið Henriks prins að fá titilinn kóngur í Danmörku . Henrik hefur oft sagt opinberlega að hann sé óánægður með núverandi titil sinn og segir að á þessu sviði eigi að gilda jafnrétti á milli hans og drottningar eins og jafnrétti gildi á öðrum sviðum í landinu . Almenningur í Danmörku er alls ekki sammála Henrik í þessu máli eins og könnunin sýni . Þannig eru rúmlega 62% Dana þeirrar skoðunar að hann eigi að sætta sig við núverandi titil sinn sem er “ prinsgemal ” , 12,6% tölu að titilinn ætti að vera “ prins ” en sem fyrr segir vildu aðeins 7,3% að hann fengi titilinn “ konge ” . Fram kemur að yngra fólk er meir á þeirri skoðun en eldra fólkið að Henrik nái hinu langþráða markmiði sínu .